На основу члана 20. став 1. тачка 11) и члана 97. став 2., а у вези са члановима 88, 88а, 88в. и 88д. Закона о локалној самоуправи („Службени гласник РС“, број 129/07, 83/14 – други закон, 101/16 – други закон, 47/18 и 111/2021 - др. закон), члана 111. Статута града Ниша („Службени лист града Ниша број 88/2008, 143/2016 и 18/2019), члана 126. Статута општине Бабушницe („Скупштински преглед општине Бабушница“, број 4/19, 7/19 - исправка и 5/2023), члана 130. Статута општине Гаџин Хан („Службени лист Града Ниша број 10/2019, 101/2019, 89/2022 и 69/2024), члана 24. Одлуке о локалном омбудсману Града Ниша („Службени лист Града Ниша број 116/2023) и члана 12. Споразума о међуопштинској сарадњи о уступању обављања послова Локалног омбудсмана општине Гаџин Хан, Локалном омбудсману Града Ниша ради оснивања заједничке канцеларије Локалног омбудсмана за Град Ниш и општину Гаџин Хан са седиштем у Нишу, број 400-1/2024-01 од 14.02.2024. године,

Град Ниш и Општина Бабушница, дана 2025. године, закључују

А Н Е К С

СПОРАЗУМА О МЕЂУОПШТИНСКОЈ САРАДЊИ О УСТУПАЊУ ОБАВЉАЊА ПОСЛОВА ЛОКАЛНОГ ОМБУДСМАНА ОПШТИНЕ ГАЏИН ХАН, ЛОКАЛНОМ ОМБУДСМАНУ ГРАДА НИША РАДИ ОСНИВАЊА ЗАЈЕДНИЧКЕ КАНЦЕЛАРИЈЕ ЛОКАЛНОГ ОМБУДСМАНА ЗА ГРАД НИШ И ОПШТИНУ ГАЏИН ХАН СА СЕДИШТЕМ У НИШУ

број 400-1/2024-01 од 14.02.2024. године

ОПШТЕ ОДРЕДБЕ

**Члан 1.**

Овим анексом, Општина Бабушница приступа Регионалној канцеларији Локалног омбудсмана - Ниш и уступа обављање свих послова из надлежности свог Локалног омбудсмана, Локалном омбудсману Града Ниша, који се односе на заштиту права и интереса грађана, у складу са законским прописима и са одредбама основног Споразума између Града Ниша и општине Гаџин Хан, број 400-1/2024-01 од 14.02.2024. године.

ПРАВА И ОБАВЕЗЕ

**Члан 2.**

 Град Ниш, на чијој је територији основана Регионална канцеларија Локалног омбудсмана – Ниш, преузима обавезе пружања услуга и решавања притужби грађана општине Бабушница, у оквиру надлежности Локалног омбудсмана Града Ниша.

Општина Бабушница прихвата сва права и обавезе из основног Споразума, које, према том Споразуму, има и Општина Гаџин Хан.

ФИНАНСИРАЊЕ И ТРОШКОВИ

**Члан 3.**

Општина Бабушница ће на име трошкова који проистичу из обављања послова Локалног омбудсмана за општину Бабушница, пренети финансијска средства Граду Нишу, на рачун Града Ниша, у износу од 400.000,00 динара на годишњем нивоу, на начин како следи:

-средства у износу од 100.000,00 динара до 31.07.2025. године;

-средства у износу од 100.000,00 динара до 31.08.2025. године;

-средства у износу од 100.000,00 динара до 31.10.2025. године и

-средства у износу до 100.000,00 динара до 31.12.2025. године.

САСТАВНИ ДЕО АНЕКСА

Члан 4.

Саставни део овог анекса су:

* Споразум о међуопштинској сарадњи о уступању обављања послова Локалног омбудсмана општине Гаџин Хан Локалном омбудсману Града Ниша ради оснивања заједничке канцеларије Локалног омбудсмана за Град Ниш и општину Гаџин Хан са седиштем у Нишу, број 400-1/2024-01 од 14.02.2024. године;
* Сагласност Општине Гаџин Хан о прихватању приступања Општине Бабушница Споразуму о међуопштинској сарадњи, број 06-152/25-I од 02.04.2025. године;
* Одлука Скупштине Општине Бабушница о прихватању Анекса споразума о међуопштинској сарадњи о уступању обављања послова Локалног омбудсмана, број 001937803 2025 04007 001 000 020 271 од 24.04.2025. године.

Потписници Споразума констатују да су одлукама из става 1. овог члана, дата овлашћења градоначелнику Града Ниша и председници Општине Бабушница за потписивање овог Анекса.

ЗАКЉУЧЕЊЕ АНЕКСА

**Члан 5.**

Овај Анекс се сматра закљученим даном потписивања од стране градоначелника Града Ниша и председнице Општине Бабушница и саставни је део основног Споразума.

Све одредбе Споразума које нису у супротности са овим Анексом остају и даље на снази.

Ради вођења евиденције о закљученим споразумима о сарадњи, између Града Ниша и општина као јединица локалне самоуправе,градоначелникГрада Ниша и председница Општине Бабушница сагласни су да Град Ниш, у коме се налази седиште Регионалне канцеларије Локалног омбудсмана, у року предвиђеном Одлуком о прихватању Анекса Споразума Скупштине Града Ниша, исту достави Министарству државне управе и локалне самоуправе.

ОБЈАВЉИВАЊЕ АНЕКСА

Члан 6.

Овај Анекс се објављује у Службеним гласилима страна потписница и ступа на снагу осмог дана од дана објављивања у „Службеном листу Града Ниша“.

БРОЈ ПРИМЕРАКА АНЕКСА

Члан 7.

Овај анекс је сачињен у 6 (шест) истоветних примерака, од којих свака страна потписница задржава по 3 (три) примерка.

П О Т П И С Н И Ц И :

1. ЗА ГРАД НИШ број и датум

ГРАДОНАЧЕЛНИК (мп)

Драгослав Павловић

1. ЗА ОПШТИНУ БАБУШНИЦА број и датум

ПРЕДСЕДНИЦА ОПШТИНЕ (мп)

Ивана Стојичић